ঢাকা: জাতির পিতার স্বপ্নের সোনার বাংলাদেশ গড়াই হচ্ছে আওয়ামী লীগের প্রতিজ্ঞা দাবি করে দলের সভাপতি ও প্রধানমন্ত্রী শেখ হাসিনা বলেছেন, এ দেশের মানুষের ভাগ্য নিয়ে কাউকে ছিনিমিনি খেলতে দেব না। বাংলাদেশ এগিয়ে যাচ্ছে, বাংলাদেশ এগিয়ে যাবে। জাতির পিতার স্বপ্নকে বাস্তবায়ন করে আমরা ক্ষুধা-দারিদ্র্যমুক্ত বাংলাদেশ গড়ে তুলব। খুনিদের রাজত্ব এদেশে আর আসবে না, আসতে দেওয়া হবে না।